ครึ่งบ่ายไม้สั้น – บล.คันทรี่กรุ๊ป
บริษัทหลักทรัพย์ คันทรี่กรุ๊ป สรุปทิศทางและแนวโน้มตลาดบ่ายนี้
19 ต.ค. 2558

สรุปตลาดภาคเช้า
ตลาดภาคเช้าทรงตัวจากวันก่อนหน้าขณะที่ตลาดรอบบ้านยังมีทิศทางไม่ชัดเจนสลับบวกและลบ มีแรงขายทำกำไรออกมาบ้าง  สำหรับประเด็นในภาคเช้าคือ การประกาศ  GDP 3Q58 เติบโต 6.9% YoY ดีกว่าที่ตลาดคาดเล็กน้อย ตลาดคาดการณ์ที่ระดับ 6.8% SET ปิดตลาดเช้าที่ 1,417.18 จุด ลดลง 1.20 จุด มูลค่าการซื้อขาย 1.4 หมื่นลบ.
ประเมินตลาดภาคบ่าย แกว่งตัวในกรอบแคบ จากที่ตลาดยังมีปัจจัยหนุนจำกัด ท่ามกลางคาดคาดหวังของการดำเนินนโยบายผ่อนคลายของธนาคารกลางของหลายประเทศ  เราแนะนำเก็งกำไรหุ้นกลุ่มที่คาดว่าจะมีกำไร 3Q58 ออกมาเด่น เช่นกลุ่มอิเล็กทรอนิกส์ และกลุ่มท่องเที่ยว
วิเคราะห์ทางเทคนิค
ECL-W2 ราคาปิด 0.62 บาท
แนวรับ 0.61บาท   แนวต้าน 0.70 บาทแนว cut loss หากใกล้จะหลุด 0.60 บาท
กราฟ ECL-W2 ดีดตัวขึ้นในลักษณะเดียวกับการดีดตัวก่อนหน้า  และสัญญาณ Stoch มีรูปแบบการ Rebound ที่คล้ายกัน  โดยคาดว่าจะเด้งไปยังแนวต้าน 0.70 บาทได้อีกครั้งหนึ่ง  และหากไปได้มากกว่านี้จะเกิด W-shape ในเครื่องมือทางเทคนิคที่จะทำให้ราคามีโอกาสไปได้ไกลขึ้น  แนะนำเข้าซื้อเก็งกำไร
เด็กแนว
TPOLY  ถือเป็นการบริหารงานชั้นยอดที่มองการณ์ไกลตั้งแต่เริ่มแรก จากการนำ TPCH เข้าตลาดและมีมูลค่าตลาดค่อนข้างสูง  ในที่สุดเมื่อลูกโตก็มาช่วยชีวิตแม่ได้อย่างดี ล่าสุด TPOLY ประกาศขายหุ้นอีกราว 37 ล้านหุ้นที่ราคา 16.40 บาทงานนี้จะได้เงินเข้าระเป๋าราว 613 ล้านบาทและมีกำไรจากรายการนี้ราว 575 ล้านบาท ซึ่งบริษัทสามารถนำเงินดังกล่าวไปทยอยลดหนี้สินที่มี ขณะที่สัดส่วนการถือใน TPCH ยังสูงระดับ 40%     ถ้าไม่นับประเด็นนี้ราคาหุ้นปัจจุบันก็ถือว่าน่าลงทุนอยู่ดี เพราะบริษัทมีโอกาสได้งานก่อสร้างสนามบินที่เบตง 1.9 พันล้านบาททำให้แบ็คล็อคตอนนี้สูงเฉียดหมื่นล้านบาทสูงสุดเท่าที่บริษัทเคยทำได้   ในปีนี้อาจจะดูแล้วกำไรจากการดำเนินงานจะมาจากการลดสัดส่วนบริษัทลูก  แต่ในปีหน้าเห็นภาพค่อนข้างชัดว่ารายได้และกำไรเติบโตเด่นจากงานก่อสร้างอย่างแท้จริง 
ด้านสัญญาณกราฟดูราย week กำลังขึ้นมาทดสอบแนวเส้นกดทับพอดิบพอดี  แต่สัญญาณ Stoch และการสร้าง U-patter บ่งบอกว่าราคาหุ้นกำลัง bottom out  เพราะหากสูงกว่านี้อีกเพียงนิดเดียวก็หลุดพ้นเส้น down trend แล้ว  แนะนำเก็งกำไรแนวต้าน 4.50 บาท